Ker pa Mungu tie Ang’o?
Nyo ibeparu nia etie . . .
piny moko ma ni i adunde?
wec moko mi lapor?
bimobim mi polo?
KENEN GIN MA BIBLIA YERO E
“Mungu mi polo biketho ker ma binyotre ngo rondo ku rondo.”
“Nyathin ma nico mire iwa; e bim bibedo wi goke.”
KER MAENO BITIMO IRI ANG’O
Ebikelo bimobim mi bedopwe ma bitimo iri lembe dupa ma beco.
—Isaya 48:17, 18.
Ebikelo iri kwo ma leng’ man mir anyong’a i ng’om ma nyen.
—Lembanyutha 21:3, 4.
NYO, WACOPO NIYIYO GIN MA BIBLIA YERO ENO?
Eyo, pi thelembe moko ario ma e:
Yesu ugam unyutho gin ma Ker pa Mungu bitimo. Yesu ponjo julubne girwo nia Ker pa Mungu ubin man nia yeny pa Mungu utimere iwi ng’om. (Matayo 6:9, 10) Yesu ugam unyutho kite ma wang’ rwo maeno bidwokre ko.
Saa ma ebino i ng’om, Yesu umio cam ni dhanu ma kec ubino negogi, ekeyo remokum, man ecero jum’utho! (Matayo 15:29-38; Yohana 11:38-44) Calu Yesu re ma bibedo Rwoth mi ker pa Mungu, elar enyutho iwang’e lembe ma beco ma ker maeno bitimo ni dhanu ma ebibimo i wigi.
—Lembanyutha 11:15.
Lembe ma tung’ tung’ ma reco m’ubetimere tin i ng’om unyutho nia ceng’ni ker pa Mungu bibino. Yesu ular uyero nia i wang’ ker ma eno nikelo kwiocwiny ing’om, ng’ombene bikelar pong’ ku lwiny, ndru, man digidi.
—Matayo 24:3, 7.
Wabeneno lembe maeno ceke ubetimere kawono. Pieno wacopo bedo ku genogen nia Ker pa Mungu bidaru peko ma eno ceke ceng’ni eni.
ICOPO PENJIRI KUMAE
Kwo bibedo nenedi i the bimobim mi Ker pa Mungu?
Biblia udwoko wang’ penji eno i ZABURI 37:29 man i ISAYA 65:21-23.
slv_Latn ace_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn ssw_Latn luo_Latn min_Latn luo_Latn luo_Latn luo_Latn luo_Latn min_Latn luo_Latn kin_Latn luo_Latn lug_Latn luo_Latn luo_Latn